Similaridatz entre o coreano e o chaponés estioron notatas por Arai Hakuseki en o 1717, e a ideya de que ambas luengas estarban relacionatas estió proposada en o 1781 por o estudioso chaponés Teikan Fujii. A ideya recibió poca atención dica que William George Aston lo tornó a proposar en o 1879. Por un cheneral, linguistas historicos estudiando o chaponés e o coreano tienden a acceptar a relación chenealochica entre ambas, mentres que os linguistas chenerals e historicos de Chapón e Corea continan scepticos por o que fa a cuestión. Alexander Vovin indica que, pese as similaridatz estruturals entre o coreano e o chaponés modernos, estudios indican diferencias mas grans en as suas fases anteriors. Seguntes Vovin, ixo indicarba converchencia linguistica, a cual cosa serba una evidencia de a manca de relación chenealogica entre as luengas.